Բովանդակության տեսակետից հրաշալի ծրագիր է կազմված, որի մի քանի դրվագները կարող են մշակութային իրադարձություն դառնալ: «Գերմաներենի օրերի» շրջանակում նախատեսված են թե գրական ստեղծագործությունների ընթերցանություններ, թե կինոցուցադրություններ, թե գերմաներենի հետ ծանոթության երեկո, թե ակումբային հավաքույթներ, սպորտային մրցույթներ, կարաոկե, թատերական ներկայացում, թե դասախոսություններ, այդ թվում՝ Վիեննայի Մխիթարյան միաբանության եւ Գուստավ Կլիմթի կյանքի ու ստեղծագործության մասին, եւ, վերջապես, Երեւան ժամանող գերմանական ֆիլհարմոնիկ նվագախմբերից մեկի համերգը հոկտեմբերի 3-ին՝ Գերմանիայի միասնության օրը: Միջոցառումների մասին մանրամասն տեղեկատվությունը հասանելի է Գերմանիայի դեսպանատան կայքից: